La pintora d'Alaquàs Carme Mateu cedeix a l'Ajuntament un quadre emblemàtic de la seua col·lecció
23/11/2004 13:19:00

# La pintora d'Alaquàs Carme Mateu cedeix a l'Ajuntament un quadre emblemàtic de la seua col·lecció

*   23/11/2004 13:19:00
*   [Imprimir](#)
*   Compartir
*    https://www.alaquas.org/documento.asp?id\_do=9474

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9474%2F0&title=Ajuntament%20d%27Alaqu%C3%A0s.%20Premsa.La%20pintora%20d%27Alaqu%C3%A0s%20Carme%20Mateu%20cedeix%20a%20l%27Ajuntament%20un%20quadre%20emblem%C3%A0tic%20de%20la%20seua%20col%C2%B7lecci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9474/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9474/9474_Form_4.jpg)](https://www.alaquas.org/ficheros/documentos/2004/2/9474/9474_Form_10.jpg "<a href='https://www.alaquas.org/ficheros/documentos/2004/2/9474/9474_Form_10.jpg' target=_blank><i class='fa fa-external-link' aria-hidden='true'></i>.La pintora d'Alaquàs Carme Mateu cedeix a l'Ajuntament un quadre emblemàtic de la seua col·lecció</a>")

L'Alcalde d'Alaquàs ha proposat a aquesta artista que expose la seua obra a la sala La Nova del Castell d'Alaquàs

En l'entrada principal de l'edifici de l'Ajuntament d'Alaquàs es pot contemplar un dels quadres més emblemàtics de la pintora Carme Mateu, l'artista de major reconeixement en la ciutat d'Alaquàs. Sota el títol "El pueblo unido jamás será vencido", i amb unes mides de 4 metres per 1,70, la pintora ha volgut cedir-lo a l'Ajuntament pel significat que aquest ha tingut i té per a la història d'Alaquàs i per a la seua ciutadania, ja que en aquest hi ha representat un grup de persones format pels "treballadors, els intel·lectuals, els xiquets, els majors i una dona que alça la mà com a símbol de la victòria".

Carme Mateu va pintar aquesta obra l'any 1977 amb l'objectiu que fóra instal·lada en la seu de la primera associació de veïns que va ser creada en Alaquàs durant el període de la transició democràtica. Arran de la creació d'aquesta entitat ciutadana, va sorgir la primera candidatura que es va presentar a les eleccions municipals sota les sigles del PCE, encapçalada per Albert Taberner. La pintora va ser la primera regidora de Cultura de l'etapa dels ajuntaments democràtics.

Per a donar a conèixer la seua obra a la ciutadania d'Alaquàs, l'Alcalde, Jorge Alarte, ha proposat a Carme Mateu que expose la seua obra a la sala La Nova del Castell d'Alaquàs el pròxim mes de setembre, per tal de mostrar la seua trajectòria al llarg dels últims 25 anys.